《挽施州使君钟公》
宋代·喻良能

弱冠为儒世所推，中年事业更环奇。
才名屡致诸公荐，谠论深蒙睿主知。
郡政坚强同薤水，行囊萧瑟似琴龟。
只今惟有清江路，父老相逢说去思。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。